钦定古今图书集成/明伦汇编/闺媛典/第097卷 > 皇清三 > 孙文光妻费氏
## 钦定古今图书集成/明伦汇编/闺媛典/第097卷 > 皇清三 > 孙文光妻费氏

按《盩厔县志》：费氏，生员孙文光妻。顺治元年，大兵入关，追剿闯逆，氏被絷，计无可脱，绐之曰：“我有金帛藏眢井中，幸取以从。” 兵偕至，氏即投焉。兵恨，下巨石击之而去。及文光迹之，救起，犹存微息。氏张目视夫曰：“汝何为救我？后骑踵至，一旦辱身。汝堂堂七尺，亦何所施其眉目耶？所不忍者，老姑幼女，未免累汝耳。” 言毕。遂抱三岁女。复投井中死。